Dewleta tirke ya îşxalkere hêrişêxo yê vera Rojawanî domenena. Îşxalkeran vizêr reyna Zirgan û Til Temir ê ke Kantonê Hesekê de yê dayî bombayan ver.
Goreyê xeberanê ke ameyî girewtene bîn şewe dewê Esediyê, Xidrawî, Dada Ebdal, Ribêat û Xirbêt Şiîtî yê Zirganî û dewê Til Şinan û Um El-Kêfî yê Til Temirî dayî bombayan. Reyna dormeyê baregehanê rusan zî hetê artêşa tirke ra ame bombardumankerdene.
